Oficiālais Vēstnesis L 269 , 21/10/2003 Lpp. 0024 - 0027



Komisijas Lēmums (2003. gada 14. oktobris) par TSE slimību izskaušanas un uzraudzības programmu sarakstu, kuras var pretendēt uz Kopienas finansiālu ieguldījumu 2004. gadā (izziņots ar dokumenta numuru C(2003) 3713) (2003/746/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Lēmumu 90/424/EEK par izdevumiem veterinārajā jomā [1], kurā jaunākie grozījumi izdarīti ar Regulu (EK) Nr. 806/2003 [2], un jo īpaši tās 24. panta 5. punktu, tā kā: (1) Dalībvalstis un konkrētas pievienošanās dalībvalstis ir iesniegušas Komisijai konkrētas transmisīvo sūkļveida encefalopātiju (TSE slimības) izskaušanas un uzraudzības programmas, par kurām tās vēlas saņemt finansiālu ieguldījumu no Kopienas. (2) Saskaņā ar Padomes 1999. gada 17. maija Regulu (EK) Nr. 1258/1999 par kopējās lauksaimniecības politikas finansēšanu [3] dzīvnieku slimību izskaušanas un uzraudzības programmas finansē no Eiropas Lauksaimniecības virzības un garantiju fonda Garantiju nodaļas. Finanšu kontroles vajadzībām jāpiemēro minētās regulas 8. un 9. pants. (3) Eiropas Parlamenta un Padomes 2001. gada 22. maija Regula (EK) Nr. 999/2001, ar ko paredz noteikumus konkrētu transmisīvo sūkļveida encefalopātiju profilaksi, kontrolei un apkarošanai [4], kurā jaunākie grozījumi izdarīti ar Komisijas Regulu (EK) Nr. 1234/2002 [5], paredz ar TSE slimībām saslimušo liellopu, aitu un kazu uzraudzības noteikumus. (4) 2003. gada Pievienošanās līguma 32. pants nosaka, ka jaunās dalībvalstis saņem tādu pašu attieksmi kā pašreizējās dalībvalstis attiecībā uz izdevumiem no veterinārajiem līdzekļiem. (5) Tomēr 2004. gada budžetā nedrīkst paredzēt nekādas finansiālas saistības attiecībā uz kādu attiecīgo programmu pirms nav notikusi attiecīgās jaunās dalībvalsts pievienošanās. Turklāt konkrētu slimību izskaušanu pievienošanās dalībvalstīs var arī līdzfinansēt ar citiem Kopienas instrumentiem. (6) Izveidojot TSE slimību izskaušanas un uzraudzības programmu sarakstu, kuras var pretendēt uz Kopienas finansiālo ieguldījumu 2004. gadā, un iecerēto ieguldījuma likmi un maksimālo summu katrai programmai, jāņem vērā gan katras programmas Kopienas līdzdalības procenti, gan pieejamo apropriāciju apjoms. (7) Dalībvalstis un attiecīgās pievienošanās dalībvalstis ir sniegušas Komisijai informāciju, kas tai ļauj novērtēt Kopienas līdzdalības procentus, sniedzot finansiālu ieguldījumu programmām 2004. gadā. (8) Komisija ir izskatījusi katru programmu gan no veterinārā, gan no finansiālā viedokļa, un tā ir pārliecināta, ka šīs programmas jāiekļauj to programmu sarakstā, kas pretendē uz Kopienas finansiālu ieguldījumu 2004. gadā. Ieguldījums TSE slimību uzraudzībai attiecas uz ātru testu īstenošanu un skrepi slimības izskaušanai – uz to dzīvnieku iznīcināšanu, kam konstatēti pozitīvi rezultāti, un dzīvnieku genotipa noteikšanu. (9) Ņemot vērā nozīmi, kāda ir šādiem pasākumiem sabiedrības un dzīvnieku veselības aizsardzībā, kā arī nosacīti neseno šo uzraudzības programmu īstenošanu salīdzinājumā ar tradicionālajām slimību izskaušanas programmām un obligāto šo programmu piemērošanu visās dalībvalstīs, jānodrošina augsts finansiālās palīdzības līmenis. (10) Tālab ir lietderīgi pieņemt to programmu sarakstu, kas var pretendēt uz Kopienas finansiālo ieguldījumu 2004. gadā, un noteikt šā ieguldījuma likmi un maksimālo summu. (11) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants 1. Šā lēmuma I pielikumā minēto TSE slimību (govju sūkļveida encefalopātijas un skrepi slimības) uzraudzības programmas var pretendēt uz Kopienas finansiālu ieguldījumu 2004. gadā. 2. Kopienas finansiālā ieguldījuma likme un maksimālā summa katrai programmai, kas minēta 1. punktā, ir noteikta I pielikumā. 2. pants 1. Šā lēmuma II pielikumā minēto TSE slimību (skrepi slimības) izskaušanas programmas var pretendēt uz Kopienas finansiālu ieguldījumu 2004. gadā. 2. Kopienas finansiālā ieguldījuma likme un maksimālā summa katrai programmai, kas minēta 1. punktā, ir noteikta II pielikumā. 3. pants Šis lēmums ir adresēts dalībvalstīm. Briselē, 2003. gada 14. oktobrī Komisijas vārdā — Komisijas loceklis David Byrne [1] OV L 224, 18.8.1990., 19. lpp. [2] OV L 122, 16.5.2003., 1. lpp. [3] OV L 160, 26.6.1999., 103. lpp. [4] OV L 147, 31.5.2001., 1. lpp. [5] OV L 173, 11.7.2003., 6. lpp. -------------------------------------------------- I PIELIKUMS TSE slimību uzraudzības programmu saraksts Kopienas finansiālā ieguldījuma likme un maksimālā summa (EUR) | Slimība | Dalībvalsts vai pievienošanās dalībvalsts | Likme testu komplektu pirkšanai | Maksimālā summa | TSE slimības | Beļģija | 100 % | 3351000 | Dānija | 100 % | 2351000 | Vācija | 100 % | 15611000 | Grieķija | 100 % | 745000 | Spānija | 100 % | 4854000 | Francija | 100 % | 21733000 | Īrija | 100 % | 5386000 | Itālija | 100 % | 6283000 | Luksemburga | 100 % | 158000 | Nīderlande | 100 % | 4028000 | Austrija | 100 % | 1675000 | Portugāle | 100 % | 1012000 | Somija | 100 % | 1060000 | Zviedrija | 100 % | 358000 | Apvienotā Karaliste | 100 % | 7726000 | Kipra | 100 % | 144000 | Igaunija | 100 % | 103000 | Malta | 100 % | 37000 | Slovēnija | 100 % | 353000 | Kopā | 76968000 | -------------------------------------------------- II PIELIKUMS Skrepi slimības izskaušanas programmu saraksts Kopienas finansiālā ieguldījuma maksimālā summa (EUR) | Slimība | Dalībvalsts vai pievienošanās dalībvalsts | Likme | Maksimālā summa | Skrepi slimība | Dānija | 50 % izbrāķēšanai un nokaušanai, 100 % genotipa noteikšanai | 5000 | Vācija | 50 % izbrāķēšanai un nokaušanai, 100 % genotipa noteikšanai | 755000 | Grieķija | 50 % izbrāķēšanai un nokaušanai, 100 % genotipa noteikšanai | 450000 | Spānija | 50 % izbrāķēšanai un nokaušanai, 100 % genotipa noteikšanai | 435000 | Francija | 50 % izbrāķēšanai un nokaušanai, 100 % genotipa noteikšanai | 1160000 | Īrija | 50 % izbrāķēšanai un nokaušanai, 100 % genotipa noteikšanai | 490000 | Itālija | 50 % izbrāķēšanai un nokaušanai, 100 % genotipa noteikšanai | 3210000 | Nīderlande | 50 % izbrāķēšanai un nokaušanai, 100 % genotipa noteikšanai | 675000 | Austrija | 50 % izbrāķēšanai un nokaušanai, 100 % genotipa noteikšanai | 30000 | Portugāle | 50 % izbrāķēšanai un nokaušanai, 100 % genotipa noteikšanai | 255000 | Somija | 50 % izbrāķēšanai un nokaušanai, 100 % genotipa noteikšanai | 5000 | Zviedrija | 50 % izbrāķēšanai un nokaušanai, 100 % genotipa noteikšanai | 5000 | Apvienotā Karaliste | 50 % izbrāķēšanai un nokaušanai, 100 % genotipa noteikšanai | 7460000 | Kipra | 50 % izbrāķēšanai un nokaušanai, 100 % genotipa noteikšanai | 740000 | Kopā | 15675000 | --------------------------------------------------